**О Т Ч Е Т**

За дейността на Народно читалище”Димитър Благоев-1907”

за 2017-2019 год.

На основание чл. 15 / 1 и чл. 16 / 1 от Устава на Народно читалище „Димитър Благоев-1907”, днес провеждаме Общо събрание на читалището.

Българските читалища имат предимството на институция, която е неизменна в облика на страната - и когато се представя българската традиция и идентичност, и когато се чертае стратегия за бъдещо развитие. Тази позиция се корени не само във вековното развитие на тази изконна българска институция, но преди всичко в жизнената устойчивост на идеите, които тя носи.

Народните читалища са традиционни самоуправляващи се културно-просветни сдружения, които изпълняват и държавни културно-просветни задачи. Съгласно Закона за народните читалища те са юридически лица с нестопанска цел. В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

Читалището се управлява от общото събрание, настоятелството и проверителната комисия, като върховен орган е общото събрание, състоящо се от всички членове на читалището, имащи право на глас. Съгласно чл. 14, ал. 2 от Закона за народните читалища решенията на общото събрание са задължителни за другите органи на читалището.

**I.АКТУАЛНО СЪСТОЯНИЕ НА ЧИТАЛИЩЕТО**

През отчетния период настоятелството, в което са избрани Георги Георгиев-Председател,Йорданка Йорданова,Владислав Донев,Станислав Стоев,Божанка Иванова,Здравка Николова,Живко Иванов-членове,е провело заседания по най-неотложните проблеми,възникнали през отчетния период:

* Учебно- творчески сезон на художествените състави
* Ремонт,отопление, такси за еднократно ползване на зали и озвучителна техника
* Художествена самодейност
* Библиотечна дейност
* Културен Календар
* Задачи свързани с кандидатстване по проекти
* Текущи

**II.МАТЕРИАЛНА БАЗА НА ЧИТАЛИЩЕТО**

Сградата на читалището е отдадена за безвъзмездно ползване от Община Вълчи дол с акт.№ 15 от 09.01.1997год.

Обща площ на сградата е 1600 кв.м.Зали-три; кабинети-един.Сграден фонд-състояние:Покривна конструкция-течове,които повреждат залите и фоаетата.От външната облицовка падат плочите и мазилката,което е много опасно за преминаващите и за самодейците.

Последно извършени ремонтни дейности – със средства от допълваща субсидия от Министерството на културата 22 500 лв. Извърши се цялостен ремонт на репетиционна зала,подмяна на дограма в заседателната зала,покривна изолация на двете зали.Със собствени средства – циклене и лакиранена подовото покритие в заседателната и куклената зала.През 2017 год. беше направено цялостно замерване на помещенията в читалището неоибходимо за подаване на проект за ремонт на читалището.

Основни дейности на читалището в гр. Вълчи дол са свързани с библиотечното дело, развитие на любителското художествено творчество,съхранение и разширяване на школите,културни дейности с всички възрастови и социални слоеве от населението – концерти,чествания,детски и младежки дейности.

Към читалището функционират следните любителски художествени колективи.

Школа за народни танци – първи клас - 35 деца;Мъжка вокална група „Родолюбие”-8 ‘човека.Групата изпълнява патриотични и стари градски песни и Женска певческа група”Теменуга” – 14 самодейки.Читалището участва активно в реализирането на културния календар на града и предствавя успешно гр.Вълчи дол и Общината на международни фестивали в страната.

Принципите на партньорстнво между Община Вълчи дол и читалището по отношение на законодателството са : отчетност, публичност, прозрачност и комуникации.

**1. Цел на ръководството на читалището:**

Ръководството цели обединяване на усилията за по нататъшно развитие и утвърждаване на читалището като важна обществена институция, имаща голямо значение за развитие на местните общности като фактор за местното културно, образователно и информационно развитие.

То цели да подпомогне организирането и реализацията на комплекса от дейности, както и да съдейства за повишаване активността на читалищните членове с цел създаване на благоприятна среда за всички възрастови групи, ползващи услугите на читалището в гр. Вълчи дол

**2.Подцели**

* Запазване и развитие на духовните културни ценности на

гражданското общество.

* Подпомагане на традиционната читалищна дейност и търсене на съвременни форми за нейното развитие.
* Превръщане на читалището в общодостъпен център за

библиотечно и информационно осигуряване на населението,чрез ускорено навлизане на съвременните комуникационни и информационни технологии.

* Осигуряване на възможности за продължаване на традицията.

**3.Дейности :**

* Популяризиране проявите на читалището чрез културния афиш

На Община Вълчи дол.

* Участие на творчески колективи на читалището в културната програма на Община Вълчи дол.
* Оказване на съдействие при реализиране на значимите културни събития на читалището

Тези цели и дейности са стъпка в осъществяването на насоките за превръщането на читалището в модерен, многопрофилен и многоцелеви център за култура и образование на територията на Община Вълчи дол.

Като се има предвид широкия спектър от дейности,които развива читалището и приноса за обогатяване на цялостния културен живот,Общината да продължи да го подкрепя, с цел изграждане на ефективна институционална мрежа с устойчив характер.

Основна задача на читалището е уреждането и поддържането на читалищната библиотека.Тя е център за информация ,който предоставя всички видове знания и информация на своите ползватели,осъществява правото на всеки за равноправен и свободен достъп до информация.

Проведоха се редица прояви, свързани с изпълнението на националната стратегия за учене през целия живот 2014- 2020, в които библиотеките са посочени като място за неформалност, самостоятелно учене на личността и професионално израстване.

Работата по проект „Глобални библиотеки – България” продължава като включва използването на компютърни конфигурации от населението и ученици за обучение, за изготвяне на презентации и използване на социалните мрежи. Успешни са летните занимания с ученици от началния курс, които включват условия за ползване услугите на библиотеката, игри на компютрите, колективно четене на книжки,рисуване и други занимания.Целта на заниманията в библиотеката са децата да прекарват повече време от лятната ваканция организарано и пълноценно.

Библиотеката отбеляза Европейска седмица на програмирането.Представители от Регионална библиотека „Пенчо Славейков”гр.Варна проведоха семинар „Начални стъпки в програмирането и използване на робота „Финч” в читалнята на библиотекатаСеминарите се организират от Посолството на САЩ в България и фондация „Глобални библиотеки-България”

За по – големите любители на книгата бе организирано две срещи с български писатели. През месец май 2019 год. –с писателя Николай Илчевски,който представи последната си книга „Записки от селската кръчма”и през месец октомври 2019 год.с писателя адвокат Пенчо Иванов

Който представи своята книга „Болката Любов”под форма на моно спектакъл.

Средище за малки и големи библиотеката, чийто фонд наброява 23 119 книжни единици, пази историята на книгата.

Друга основна дейност на читалището е развиване и подпомагане на любителското художествено творчество.

Съставите на читалището участват във всички организирани прояви и празници в града и в Общината, отбелязват и празниците от народния календар – Бабинден;Ден на лозаря и Свети Валентин; Великден; Общински фолклорен празник.

Освен на наша сцена колективите представят Общината и града чрез участия в различни културни форуми.

**Участие на съставите към читалището за 2017 година:**

Всички състави участваха в събора на фолклорното изкуство”Като жива вода”

гр. Суворово.

**Женска певческа група”Теменуга”** участва във фолклорния празник”Край чешмата под върбата” с.Кайнарджа;фолклорен събор „Песни и танци от слънчева Добруджа”;Общински празник на фолклора гр.Тервел; фолклорен събор „Света Марина”;Национален фолклорен фестивал „Искри от миналото” гр. Априлци-сребърен медал,Национален фолклорен фестивал „На Белица на хорото”-бяха избрани за заснимане на възстановка „Пребулване и сватба по стар български обичай”.

**Мъжка вокална група „Родолюбие”**участва в Международен фестивал на старата градска песен”Есенни Шуменски вечери” гр.Шумен.

На 31.10.2017год. в читалището се проведе публично събитие във връзка с десетата годишнина от членството на Република България в Европейския съюз.Инициативата „Художествената самодейност на на Народно читалище „Димитър Благоев-1907” в подкрепа на Председателството на България в Европейския съюз.Художествената самодейност представиха танцовите и фолклорни състави към читалището.На събитието бяха чествани 110 годишния юбилей на читалището и 35 години от създаването на Женска певческа група „Теменуга”

**Участие на съставите към читалището за 2018 година:**

**Детският танцов състав и школата за народни танци,** взеха участие във фестивала в Алеково,където обраха овациите на публиката.Детски танцов състав участва и в Международен детски лагер-фестивал Равда- 2018. Децата имаха концерти във всеки един от петте дни и се представиха блестящо.Този лагер стана възможен благодарение на подаръка, който Г-н Тронков – кмет на Общината направи на четалището и децата послучай 110 годишнината на читалището.

**Мъжка вокална група „Родолюбие”**, взеха участие във Варна и Казанлък.

**Женска певческа група „Теменуга”** ,участваха във Фолклорния събор „Като жива вода”-Суворово;Фолклорен фестивал „С песните на Димитрита Кунева”-село Алеково-златен медал; „Песни и танци на мегдана”-Карнобат-първо място; „Карандила пее” гр Сливен; Двадесети добруджанси фолклорен събор „Богородица”-Генерал Тошево; Фолклорен фестивал „Автентичност и съвремие” град Попово,където се класираха на второ място.

**Участие на съставите към читалището за 2019 година:**

**Мъжка вокална група „Родолюбие”**,участва в”Море от ритми”-гр. Балчик-златен медал; „Листопад на спомените”-гр.Варна-завоюва сребърен лист-избрани също за Гала концерта поради отлично представяне; участваха също и в празничната програма на с. Искър на 2 юни;на празника на село Краркра, както и в откриване на концерта послучай празника на Вълчи дол.

**Детски танцов състав**,взе участие в представянето на новите противопожарни автомобили; в празничната програма на с.Щипско послучай 24 май; в откриване на новата база на „Ловно рибарско дружество-Вълчи дол”; както и на празника на с.Искър -2 юни.

**Женска певческа група „Теменуга”**,участваха в редица Международни фестивали в страната :”Като жива вода”-Суворово-три златни и един сребърен медал; празника на с.Искър-2 юни;празника на с.Кракра;”Да остане българското”-с.Климентово; „На раздумка,песен и почивка в горещниците”-с.Средище-грамота за отлично представяне; „Международен Петропавловски събор”-гр.Лясковец-специално поздравление от Председателя на журито Проф.Крум Георгиев;”Ченге пее и танцува”-с. Ченге-без конкурсен характер;Седми фолклорен фестивал „С хоро,песен във Водица всяка есен”-първо място-дует, второ място-квартет както и специална награда за най-възрастен участник;”Листопад на спомените”-гр.Варна-избрани за Гала концерта.Групата участва всяка година в запалването на новогодишната елха.

През месец октомври читалището организира екскурзия до Република Румъния.Бяха посетени доста исторически места като замъка на „Граф Дракола”,замъка „Пелеш”,”Синайския манастир”; Крепостния замък”Ръшнов”; етнографсият музей на Румънското село,парламента в Букурещ; забележителностите на град Синая.Всички останаха очаровани,доволни от маршрута и най-вече емоциите които изживяха ще бъдат още дълго време помнени и разказвани.

Народните читалища в България,през своята 163- годишна история,са се превърнали в своеобразни културни,социални,образователни и информационни институции,със специфичната мисия да съхраняват и развиват традиционните ценности на нацията.През целия период от своето съществуване читалищата винаги са били ключови фактори за образоваността и информираността на местните общности,имащи съществена роля за утвърждаване и развитие на ценностите на гражданското общество.

Годишната програма за дейността на Народно читалище „Димитър Благоев-1907” за 2019 година е изготвена въз основа на Закона за народните читалища,Закона за закрила и развитие на културата и е съобразена с общинската културна политика,осъществявана на основание на съществуващата нормативана уредба и чрез изпълнението на Общинския календар.Дейността е ориентирана към развитието и обогатяването на културния живот в общината и задоволяване на потребностите на гражданите чрез:

* съхранение,укрепване и развитие на традициите на общността;
* възпитание и утвърждаване на националното самосъзнанине и на културната идентичност;
* обмен между културите на различните етноси;
* разширяване на знанията на гражданите;
* осигуряване на достъп до информация и комуникация.

Дейността на читалището е наситена с богата и разнообразна палитра от прояви с местен характер,активно участие в общински и национални изяви.

Целта на ръководството на читалището е да формира читалището като място за общуване и контакти,успешни социални практики и дарителски акции,повишаване ролята му за социалната и културна интеграция на различните общности в града и общината.